
Pendahuluan 

Liberalisme merupakan idea dan falsafah yang amat kontroversial dan mencabar jika dilihat 
dari perspektif akidah dan pemikiran Islam. Sebagai langkah menangani pelbagai bahaya 
liberalisme, Muzakarah Jawatankuasa Fatwa Majlis Kebangsaan Bagi Hal Ehwal Agama 
Islam Malaysia “memutuskan bahawa Aliran Pemikiran Liberal adalah ajaran sesat dan 
menyeleweng daripada Syariat Islam.”“ Selain itu, Kerajaan Negeri Selangor mewartakan 
sebuah fatwa yang antaranya menetapkan bahawa “mana-mana individu, pertubuhan atau 
institusi yang berpegang kepada fahaman liberalisme dan pluralisme agama adalah sesat dan 
menyeleweng daripada ajaran Islam.” 3 Begitu pun, masih ada segelintir individu dan puak 
dalam kalangan Muslim di Malaysia yang terus mempromosikan idea liberalisme walaupun 
menceroboh ajaran agama Islam. Sehubungan itu, suatu perbincangan dan penjelasan berterus 
perlu dilakukan untuk menangani kesesatan doktrin liberalisme dalam kalangan liberalisme 
Muslim. Makalah ini membentangkan kenyataan bahawa wujud puak liberalis Muslim di 
Malaysia yang terus berpegang dan menganjurkan doktrin yang sesat daripada landasan 
tafsiran agama yang disepakati. Seterusnya ia membincangkan dan mengemukakan respons 
yang lebih mendalam terhadap kecelaruan yang ada bersumberkan pendirian Ahli Sunnah 
wal Jama‘ah. 

Liberalisme di Malaysia dan Kesesatan Doktrinnya 

Kewujudan segolongan individu dan kumpulan yang berpegang dan mempromosikan idea 
liberalisme di Malaysia, termasuk dalam kalangan Muslim adalah sesuatu yang tidak dapat 
dinafikan. Jika perlukan kepada identifikasi, maka umumnya dapat diterima pendapat bahawa 
individu seperti Zaid Ibrahim dan Marina Mahathir adalah liberalis, serta kumpulan seperti 
G25 Malaysia, Islamic Renaissance Front, Sisters in Islam, Institut Kajian Dasar, Institute for 
Democracy and Economic Affairs (Ideas) merupakan perkumpulan yang mendukung idea 
liberalisme. Semua ini dalam kalangan Muslim. Manakala kewujudan liberalis dari kalangan 
non Muslim di Malaysia pula adalah suatu yang tidak perlu diperdebatkan langsung. 
Contohnya, Dap adalah parti politik yang memperjuangkan doktrin liberalisme secara jelas. 

Liberalis ini malah melihat kenegaraan Malaysia terbina atas landasan idea dan 
falsafah liberalisme. Contohnya, dikatakan bahawa “... liberalism forms an important part of 
our nations birth and progression ...” 4 Kenyataan ini merujuk kepada Pemasyhuran 
Kemerdekaan yang mengandungi pernyataan bahawa Persekutuan negeri-negeri yang ada 
“...akan kekal menjadi sebuah negara yang merdeka dan berdaulat serta berdasarkan 
kebebasan dan keadilan dan sentiasa menjaga dan mengutamakan kesejahteraan dan 

kesentosaan rakyatnya dan mengekalkan keamanan antara segala bangsa .” 5 Kebebasan dalam 
Pemasyhuran ini dianggap oleh liberalis sebagai liberalisme atau kebebasan berlandaskan 
idea dan falsafah liberalisme. Nampaknya perkaitan dan penisbahan simplistik antara 
kebebasan dengan liberalisme ini dilakukan oleh golongan liberalis tanpa penelitian yang 
mendalam mengenai kepelbagaian konsep dan tasawur kebebasan menurut ajaran agama atau 
ideologi yang berlainan dan berbeza. 

Selain itu, liberalis nampaknya menyamaratakan antara liberalisme dan sekularisme 
dengan kesamaan dan hak asasi manusia. Contohnya, diandaikan bahawa, “This [religious] 
jraming posits liberalism, secularism, equality and the need for human rights to be respected 
as tantamount to blasphemy. That’s a vety dangerous jraming that couid lead to more 
radicalisation .” 6 7 8 Dalam andaian ini, adalah benar bahawa para ulama menentang liberalisme 
dan sekularisme kerana ia boleh membawa kepada kekufuran terhadap agama. Namun, 
penentangan tersebut tidak bermaksud konsep dan idea kesamaan dan hak asasi manusia 
ditentang dan ditolak sepenuhnya. Maksudnya, para ulama hanya menentang kesamaan dan 
hak asasi manusia yang didasari oleh ideologi liberalisme dan sekularisme, bukan konsep dan 
idea kesamaan dan hak asasi manusia itu sendiri. Dengan kata lain, apa yang ditentang ialah 
liberalisme dan sekularisme, maka jika ada konsep dan idea yang dibina atas asas ini, ia 
ditentang. Namun, perlu disedari bahawa konsep dan idea kesamaan dan hak asasi manusia 
boleh juga dibina tanpa berasaskan kepada ideologi liberalisme dan sekularisme. Kesamaan 
dan hak asasi manusia dalam bentuk ini tidak ditentang, malah diterima. 

Secara umumnya, liberalis termasuk liberalis Muslim di Malaysia memperjuangkan 
idea liberalisme konteks politik dan pemerintahan negara. Antaranya, dipromosikan bahawa 
liberalisme menganjurkan konsep kedaulatan undang-undang, kerajaan terhad, kebebasan dan 
tanggungjawab individu dan ekonomi pasaran terbuka. Namun, perlu diperhatikan bahawa 
konsep kebebasan yang dimaksudkan, walaupun dalam konteks politik, adalah termasuk 
kebebasan agama dan kebebasan beragama. Ini disebutkan dengan jelas bahawa, “ Liberalism 
encompasses a wide array ofideas, but its supporters usually push for civil rights, freedom of 
speech, freedom ofreligion, free trade, private property, andfree andfair elections .” Hal ini 
disebabkan golongan liberalis memperjuangkan kebebasan agama dan beragama melalui 
landasan politik. Namun, ia tetap termasuk dalam urusan agama. Dengan itu, golongan 
liberalis nampaknya tidak mengikut Perlembagaan Persekutuan yang memaktubkan bahawa 
“...agama-agama lain boleh diamalkan dengan aman dan damai ...” 9 yang memberi maksud 
kebebasan agama di Malaysia bukanlah mutlak, tetapi tertakluk kepada pengamalan secara 
aman dan damai, contohnya dengan tidak membina tempat peribadatan di tengah-tengah 
penempatan masyarakat Muslim yang mengakibatkan hilang keamanan dan kedamaian antara 
satu sama lain. Selain itu, liberalis Muslim yang memperjuangkan kebebasan beragama pula 
nampaknya tidak mengendahkan hukum Islam yang melarang murtad. 

Rumusannya, tidak dapat dinafikan ada individu dan puak liberalis Muslim di 
Malaysia yang memperjuangkan idea kebebasan. Namun, kebebasan yang diperjuangkan 
oleh liberalis Muslim merupakan konsep kebebasan berlandaskan idea liberalisme yang tidak 

selaras dengan ajaran Islam dan Perlembagaan Persekutuan. Begitu pun, memang liberalis 
perlu berpegang dan mendukung kebebasan yang mutlak kerana ia adalah intipati falsafah 
liberalisme. 10 Kepercayaan terhadap kebebasan inilah juga yang seterusnya membawa kepada 
pelbagai perbezaan malah pertentangan antara puak liberalis Muslim dengan majoriti ulama 
dan masyarakat Islam seluruhnya. 

Seterusnya, dalam rangka mengenali dan memahami liberalisme dalam kalangan 
Muslim di Malaysia, perlu disedari bahawa, selain bekerjasama dengan liberalis non Muslim 
yang ada dalam negara, jaringan liberalisme ini tidak terpisah dengan pelbagai individu dan 
kumpulan liberalis dari negara-negara lain, khususnya dari Amerika Syarikat dan Eropah. Ini 
dapat dilihat melalui siri syarahan yang dianjurkan oleh kumpulan liberalis Muslim Malaysia 
yang menjemput liberalis Muslim dari negara-negara lain. Contohnya ialah program-program 
syarahan yang dianjurkan oleh Penang Institute yang dikuasi Dap, sama ada secara 
bersendirian atau secara kerjasama dengan kumpulan lain seperti G25 Malaysia dan Islamic 
Renaissance Front. Selain itu, jaringan dengan individu luar dapat diperhatikan melalui 
penerbitan buku terjemahan seperti buku Islam Tanpa Keekstreman: Berhujah untuk 
Kebebasan 11 dan Islam, Sekularisme clan Demokrasi Liberal: Membentuk Teori Demokrasi 
untuk Masyarakat Muslim yang kedua-dua diterbitkan oleh Islamic Renaissance Front dan 
dilancarkan oleh Nurul Izzah Anwar, Naib Presiden Pkr dan Ahli Parlimen Eembah Pantai. 
Dari satu sudut, ada jaringan seperti ini adalah sesuatu yang lumrah dan tidak pelik dalam 
zaman globalisasi dan teknologi komunikasi seperti sekarang. Namun, dari satu sudut lain, 
perlu disedari juga bahawa kuasa Barat mempunyai perancangan untuk mempengaruhi 
sebahagian umat Islam, khususnya puak liberalis Muslim, seperti yang dapat difahami 
daripada buku Building Moderate Muslim Networks. Justeru, umat Islam perlu berwaspada 

agar tidak terperangkap dalam perancangan kuasa Barat ini, yang turut merancang untuk 

n 

mempengaruhi golongan Muslim tradisionalis dan ahli sufi. 

Menyedari perancangan kuasa Barat yang boleh merosa kk an Islam dan umatnya ini, 
maka unsur bermasalah dalam liberalisme perlu ditangani. Boleh jadi, individu dan kumpulan 
liberalis Muslim tidak semuanya mempunyai niat yang sama dengan perancang dan 
perancangan kuasa luar ini. Walau bagaimanapun, adanya elemen bermasalah dalam doktrin 
yang dipegang dan didukung oleh mereka adalah memadai dan mencukupi untuk ia 
dipergunakan dan dimanipulasi oleh pihak lain demi kepentingan yang bertentangan dengan 
maslahat Islam dan umatnya. Menyedari hal ini, maka para ulama, ilmuwan, intelektual, 
sarjana, pengkaji dan pelajar Islam telah membentangkan dan membincangkan kesesatan, 
penyelewengan, bahaya, ancaman, cabaran, kekeliruan, salah faham dan isu pemikiran 
liberalisme dalam kalangan Muslim dengan agak banyak. 14 Maka, rasanya tidak perlu 
diulangi pembentangan masalah itu di sini. 

Cuma, elok diulang semula bahawa identiti teras liberalis Muslim ialah mentafsir nas 
agama tanpa mengiktiraf autoriti dan wibawa ulama di samping menggunakan rasional secara 
bebas yang selaras dengan kepercayaan terhadap ideologi modenisme dan pasca- 
modenisme . 15 Secara berturutan, boleh dikatakan bahawa, penolakan kewibawaan ulama oleh 
Muslim liberal adalah kerana ketidakyakinan mereka terhadap kesabitan ilmu dan tafsiran 
wahyu yang ada dalam diri para ulama , 16 walaupun ia disepakati . 17 Kepercayaan yang relatif 
ini pula adalah strategi yang digunakan untuk menyeludup masuk idea liberalisme dalam 

1 o 

tafsiran wahyu puak liberalis Muslim. Penyeludupan idea asing ini pula adalah kesan 
daripada andaian puak liberalis Muslim bahawa rasional manusia secara bebas boleh 
menanggapi hakikat kebaikan dan keburukan secara mutlak, walaupun tanggapan tersebut 
bertentangan dengan ajaran agama. Punca tunjang bagi andaian ini adalah falsafah hidup 
puak liberalis Muslim yang berakarkan liberalisme, sekularisme dan humanisme. Maka, ada 
empat elemen idea yang boleh dirumuskan dalam pemikiran liberalis Muslim, iaitu penolakan 
ulama dan ijmak, sikap relativisme ilmu, kebebasan rasional menanggapi baik dan buruk dan 
falsafah hidup liberalisme. Urutan idea di atas mungkin boleh disusun dalam bentuk yang 
berbeza, tetapi apa yang boleh dirumuskan dan terus diambil ialah empat elemen idea yang 
disenaraikan tersebut sebagai ciri liberalis Muslim. 

Respons Ahli Sunnah wal Jama‘ah 

Dalam menangani pemikiran liberalisme Muslim, prinsip-prinsip akidah dan pemikiran Islam 
menurut Ahli Sunnah wal Jama‘ah perlu dipertahankan dan dipertegaskan semula. Hal ini 
disebabkan, pertama-tamanya Ahli Sunnah wal Jama‘ah adalah tafsiran muktabar kepada 
wahyu berbanding pelbagai tafsiran lain yang ada, walaupun mungkin ia masih dalam 
lingkungan batasan agama. Ia adalah kefahaman Islam menurut Rasulullah SAW sendiri, 
seperti yang diwarisi oleh keseluruhan Sahabat baginda, seterusnya para Tabi‘in dan hampir 
keseluruhan ulama Islam sepanjang zaman. Dalam konteks Malaysia pula, ia adalah 
pegangan majoriti ulama dan masyarakat Islam, malah dinyatakan dengan jelas dalam fatwa. 
Sebaliknya, jika diambil tafsiran Muktazilah contohnya, memandangkan ia merupakan aliran 
yang paling liberal dalam sejarah Islam, maka aliran lain seperti Wahabi atau Khawarij juga 

mungkin akan menuntut ruang dan peluang yang sama. Ini hanya mengakibatkan 
pertentangan antara ekstrem yang keterlaluan. Justeru, amat baik dipilih aliran yang paling 
sederhana dan wasatiyyah sebagai landasan hidup dan bemegara. Dalam pada itu, boleh 
sahaja diandaikan bahawa mungkin tokoh-tokoh Muktazilah klasik sendiri menolak 
perspektif yang dibawa oleh liberalis Muslim pasca-moden ini kerana mereka sendiri tidak 
bertujuan untuk mengubah ajaran Islam berdasarkan perkembangan masa, tempat atau 
keadaan, malah hanya mahu mempertahankan dan menyucikan Islam secara logikal sahaja. 

Merujuk kepada empat ciri yang telah dirumuskan, iaitu i) penolakan ulama dan 
ijmak, ii) sikap relativisme ilmu, iii) kebebasan rasional menanggapi baik dan buruk dan iv) 
falsafah hidup liberalisme; boleh dikatakan bahawa ciri keempat dapat dicabut daripada diri 
liberalis Muslim apabila ditunjukkan kekeliruannya dalam tiga ciri awal. Penjelasan 
mengenai perkara pertama dan kedua ini telah ada dibuat. 19 Maka di sini, ditumpukan kepada 
perkara mengenai respons Ahli Sunnah wal Jama‘ah terhadap andaian bahawa rasional dapat 
menanggapi baik dan buruk sahaja. 

Bagi puak liberalis Muslim, perkara yang dianggap baik bersumberkan rasional mesti 
diperjuangkan walaupun mungkin tidak selaras dengan agama. Lebih jelas lagi, puak liberalis 
Muslim memperjuangkan penolakan ataupun sekurang-kurangnya pengabaian ajaran agama 
ataupun juga pentafsiran semula ajaran tersebut dalam bentuk berbeza, jika ajaran tersebut 
diandaikan bertentangan dengan kebaikan rasional. Contohnya, puak liberalis Muslim 
menentang Rang Undang-undang untuk meminda Akta 355 Akta Mahkamah Syariah (Bidang 
Kuasa Jenayah) 1965 yang menjadi isu sekarang ini. Penentangan ini tidak perlu dibuktikan 
dan tiada yang boleh menafikan adanya penentangan tersebut. Penentangan ini tetap 
dilakukan walaupun rang undang-undang pindaan tersebut selaras dengan ajaran agama dan 
ketentuan perlembagaan dan undang-undang negara. Penentangan ini nampaknya beralaskan 
asas rasional kononnya pindaan tersebut memberi imej buruk kepada Islam, atau melahirkan 
dua sistem undang-undang iaitu sesuatu yang buruk menurut rasional manusia, atau memaksa 
manusia menerima satu tafsiran sahaja yang difikirkan buruk, atau membawa kepada 
pelaksanaan hukum hudud yang juga dianggap buruk malah jahat, atau apa sahaja rasional 
lain. Dalam pada itu, wacana pemikiran Islam semasa mengenai konsep dan prinsip Maqasid 
Syariah oleh puak liberalis Muslim nampaknya ditusuk dengan rasional manusia termasuk 
yang non Muslim sehingga seolah-olah pelaksanaan Syariah secara bersungguh-sungguh 
disangkakan sebagai sesuatu yang bertentangan dengan Maqasid Syariah, beralaskan rasional 
kononnya untuk menjaga hati orang non Muslim. 

Bertentangan dengan apa yang diandaikan oleh puak liberalis Muslim, Ahli Sunnah 
wal Jama‘ah menyatakan bahawa kebaikan adalah apa yang ditetapkan baik oleh agama dan 
keburukan adalah apa yang ditetapkan buruk oleh agama." Di sini, penting untuk ditegaskan 
bahawa aliran Maturidiyyah dalam Ahli Sunnah wal Jama‘ah berpendapat bahawa 
pengenalan terhadap Tuhan boleh dicapai melalui akal, maka mereka mewajibkan makrifat 
Allah berasaskan kemampuan akal, tetapi mereka tidak pula mewajibkan hukum-hakam 

kerana akal menetapkan perkara-perkara itu baik atau mengharamkan sesuatu kerana akal 
menetapkan ia bumk, seperti kepercayaan Muktazilah. Jadi perbezaannya adalah peranan 
akal dalam mengenal Allah dan dalam mengenal baik atau buruk perkara lain. Aliran 
Asha‘irah dalam Ahli Sunnah wal Jama‘ah pula menegaskan bahawa segala-galanya, sama 
ada benar atau batil, wajib atau haram, baik atau buruk, semuanya bersumberkan wahyu. 
Namun, perkara yang menjadi isu di sini, bukan soal benar atau batil, tetapi ialah soal baik 
atau buruk, yang mesti berdasarkan ketetapan agama. 

Pemyataan ini adalah bersumberkan keimanan bahawa Allah adalah pekehendak 
(yang mempunyai sifat kehendak atau Iradat) dan pekuasa (yang mempunyai sifat kuasa atau 
Kudrat) secara mutlak. Allah berkehendak apa sahaja yang Dia mahu dan seterusnya 
melakukan atau menciptakan apa sahaja yang Dia mahu. Dalam hal ini, Allah memberi 
panduan melalui firmanNya dalam al-Qur’an, surah al-Qasas (28), ayat 68, yang menyatakan, 

IJU a 1!I OUOJ 6 Sji-I DIS' U O jlgj 1 \ 1 j U jjdjj 


Terjemahan: Dan Tuhanmu membuat apa yang Dia hendak dan Dia pilih; tidak ada 
bagi mereka pilihan; Maha Suci Allah dan Maha Agung daripada apa yang mereka 
syirikkan. 

Maka, pada asalnya dan zat dirinya, segala yang diciptakan Allah, termasuk 
pemikiran dan perbuatan manusia, tidak mempunyai nilai baik atau buruk. Malah, nilai baik 
dan buruk itu, iaitu makna baik atau buruk yang sampai ke dalam pemikiran dan hati 
manusia, adalah ciptaan Allah. Jika tidak, Tuhan seolah-olah tertakluk kepada nilai tertentu 
yang merupakan makhluk yang Dia sendiri cipta. Jadi perlu difahami di sini bahawa kedua- 
duanya iaitu benda atau pekerjaan makhluk dan nilainya adalah dua perkara yang berbeza. 
Contohnya, pemikiran manusia mengenai iman atau kufur adalah suatu perkara yang berbeza 
dengan pemikiran manusia mengenai baik atau buruk. Demikian juga, perbuatan manusia 
menerima Islam atau meninggalkan Islam, adalah suatu perkara yang berbeza dengan makna 
baik atau buruk yang sampai kepadanya. Pembezaan dan pemisahan ini adalah penting agar 
disedari bahawa benda atau perbuatan bukan perkara yang satu dan sama dengan nilai baik 
atau buruk yang ditanggapi padanya. 

Berasaskan kesedaran ini boleh diinsafi perbezaan tanggapan orang yang berlainan 
apabila seseorang menerima Islam, apabila sebahagian manusia seperti orang Islam akan 
menganggap ia suatu perbuatan yang baik, manakala sebahagian yang lain seperti orang 
membenci Islam akan menganggap ia suatu perbuatan yang buruk. Demikian juga, Israel dan 
penyokongnya memandang tindakan pengambilan tanah orang Palestin adalah baik, 
sedangkan umat Islam melihat tindakan tersebut sebagai buruk. Hal ini disebabkan perbuatan 
itu dinisbahkan dengan baik atau buruk yang bukan merupakan zat jati diri perbuatan itu 
sendiri. Sebaliknya, nilai baik atau buruk itu adalah nisbah yang dianggap atau digantung 
( i‘tibari ) kepada sesuatu yang diciptakan Allah. Ringkasnya, sesuatu ciptaan itu tidak 
mempunyai nilai baik atau buruk pada asalnya. 

Begitu pun, ada perkara tertentu yang biasa sangat mendatangkan kesenangan untuk 
manusia umum secara fitrahnya menjadikan ia sesuatu yang baik, dan sebaliknya ada pula 
perkara lain yang biasa sangat mengakibatkan kerosakan bagi manusia umum secara 
fitrahnya menjadikan ia sesuatu yang buruk. Oleh itu, manusia umumnya menyangka makna 
baik atau buruk itu telah sedia terpendam dalam zat diri sesuatu itu sehingga tidak terpisah 
lagi nilai itu dengan zat diri sesuatu yang dihiasinya. Sedangkan, perkara yang disukai oleh 
manusia hakikatnya buruk baginya, atau sebaliknya perkara yang dibencinya hakikatnya baik 
baginya. Demikian juga, apabila terlalu bersikap rasional, ada kalangan Muslim yang 
berandaian hanya perkara yang baik daripada Allah, sedangkan perkara yang buruk daripada 
manusia sendiri, seolah-olah manusia berkuasa membuat atau mencipta apa-apa. 

Allah memberi panduan mengenai perkara ini melalui rirmanNya dalam al-Qur’an, 


surah al-Baqarah (2), ayat 216, yang menyatakan, 

ijp, jt o ^£3 i£i jt j^j 6 t J jij jissii 033 

Terjemahan: Diwajibkan atas kamu untuk berperang sedang ia kebencian kamu; dan 
boleh jadi kamu membenci sesuatu sedang ia baik bagi kamu; dan boleh jadi kamu 
menyukai sesuatu sedang ia buruk bagi kamu; dan Allah mengetahui dan kamu tidak 
mengetahui. 

Demikian juga, Allah memberi panduan mengenai perkara ini melalui rirmanNya 
dalam al-Qur’an, surah al-Nisa’ (4), ayat 78-79, yang menyatakan, 

-Up 3 -° sT* O SjuA- j g ■ jlj o 4 -u3u» ^jijj (3 0-0 jlj ojjJl LOjI 

0 ^ j 'i . ^ ^ 

Terjemahan: Di mana jua kamu berada, maut akan mendapatkan kamu (bila sampai 
ajal), sekalipun kamu berada dalam benteng-benteng yang tinggi lagi kukuh. Dan 
kalau mereka beroleh kebaikan (kemewahan hidup), mereka berkata: "Ini adalah dari 
sisi Allah", dan kalau pula mereka ditimpa bencana, mereka berkata:" Ini adalah dari 
(sesuatu nahas) yang ada padamu". Katakanlah (wahai Muhammad): "Semuanya itu 
(kebaikan dan bencana) adalah (berpunca) dari sisi Allah". Maka apakah yang 
menyebabkan kaum itu hampir-hampir tidak memahami perkataan (nasihat dan 
pengajaran)? Apa jua kebaikan (nikmat kesenangan) yang engkau dapati maka ia 
adalah dari Allah; dan apa jua bencana yang menimpamu maka ia adalah dari 
(kesalahan) dirimu sendiri. Dan Kami telah mengutus engkau (wahai Muhammad) 
kepada seluruh umat manusia sebagai seorang Rasul (yang membawa rahmat). Dan 
cukuplah Allah menjadi saksi (yang membuktikan kebenaran hakikat ini). 

Di sinilah berlaku kekeliruan dan salah faham dalam kalangan liberalis Muslim, 
apabila sesuatu perkara seperti pemikiran mengenai kebebasan atau perbuatan membebaskan 
diri daripada apa-apa sahaja termasuk agama dianggap baik, dan sebaliknya idea kawalan 
atau perbuatan membataskan diri kepada apa-apa ketentuan termasuk agama dianggap buruk. 
Secara lebih konkrit, puak liberalis Muslim menganggap bahawa hak asasi manusia seperti 
yang terkandung dalam Perisytiharan Hak Asasi Manusia Sejagat Pertubuhan Bangsa-bangsa 
Bersatu 1948 yang turut mengandungi kebebasan beragama dalam perkara 18 sebagai suatu 
yang baik malah perlu menjadi nilai yang diikuti oleh tafsiran agama. Sebaliknya, puak 
liberalis Muslim mempunyai persepsi bahawa sebarang hukuman atas perbuatan murtad 
daripada agama Islam sebagai perkara buruk seterusnya mewajarkan pentafsiran semula 
ajaran agama Islam agar selaras dengan nilai kebebasan hak asasi manusia yang liberal. Inilah 
kebebasan rasional dalam menanggapi baik dan buruk yang menjadi ciri teras pemikiran 
liberalisme Muslim. 

Jika demikian, kesan langsung pendapat sebegini ke atas tasawur akidah ialah 
kepercayaan seolah-olah sedia ada kategori baik dan buruk sejak azali, sehinggakan Allah 
sendiri terpaksa melakukan atau menciptakan sesuatu mengikut kategori tersebut. Dalam 
kerangka pemikiran sebegini, seperti yang dipelopori oleh aliran Muktazilah pada zaman 
silam, Allah wajib melakukan dan menciptakan perkara baik sahaja, kerana mustahil Tuhan 
melakukan dan menciptakan perkara buruk. Andaian kewajipan tertentu ke atas Tuhan ini, 
meletakkan ketetapan ke atas Tuhan, seterusnya menjadikan sifat Iradat atau Pekehendak 

Allah tidak lagi mutlak tanpa bergantung kepada apa-apa ketentuan, ketetapan dan 
kewajipan. Maka, tersimpul pandangan bahawa rasional manusia menentukan Kehendak 
Allah, yang merupakan suatu kemustahilan bagi sifat Allah yang Maha Sempurna. 

Selain itu, kemampuan rasional untuk menanggapi baik dan buruk ini mungkin tidak 
dikaitkan dengan asas ketuhanan dalam akidah, tetapi dipertegaskan keupayaan rasional 
manusia ini kononnya demi menonjolkan kedudukan istimewa yang sepatutnya diberikan 
kepada akal oleh umat Islam, khususnya pada zaman mutakhir ini ketika berdepan dengan 
pelbagai cabaran dalaman dan luaran. Niat seperti ini mungkin baik, tetapi caranya 
mengakibatkan kesan buruk. Jika sedemikian niatnya, maka daya akal sepatutnya digunakan 
pada perkara yang paling agung iaitu ke arah mengenal Allah. Dalam konteks ini, akal yang 
murni dan kukuh akan sampai kepada kesimpulan bahawa Allah Pencipta alam mempunyai 
Iradat yang mutlak dan tidak terbatas kepada apa-apa sekalipun. Sebaliknya, akal sihat tidak 
dapat menerima dan mustahil mengakui kemungkinan adanya Tuhan yang tertakluk kepada 
sebarang kriteria yang dikategorikan oleh rasional manusia. 

Bertentangan dengan pendapat liberalisme neo-Muktazilah seperti di atas, Ahli 
Sunnah wal Jama‘ah beriman bahawa kebaikan adalah apa yang ditetapkan baik oleh agama 
dan keburukan adalah apa yang ditetapkan buruk oleh agama. Contohnya, apabila sabit, putus 
dan muktamad disimpulkan atau diistinbatkan daripada al-Qur’an dan al-Hadith serta ijmak 
ulama bahawa hukuman sebat 100 kali kepada pesalah zina adalah kewajipan pemerintah, 
maka ia diimani sebagai suatu kebaikan yang mesti diusahakan. Demikian juga, jika sabit 
bahawa kebebasan untuk murtad adalah haram, maka ia diimani sebagai keburukan dan 
sebarang idea membebaskan orang untuk murtad mesti ditentang. Keimanan seperti ini 
adalah sistematik kerana sekaligus menjunjung kemutlakan Iradat Allah dalam penciptaan 
alam dan kemutlakan arahan dan larangan Allah dalam kehidupan, pemikiran dan amalan 
manusia. 

Sebarang idea asing, boleh sahaja menjadi pegangan sesiapapun tanpa dikaitkan 
kepada agama. Namun, salah satu ciri liberalis Muslim yang membezakan puak ini dengan 
puak sekularis, adalah pendekatan mereka yang didasarkan kepada rujukan terhadap agama, 21 
khususnya teks wahyu, yang selalunya terhad kepada al-Qur’an sahaja, tanpa pegangan yang 
mendalam dan kukuh terhadap Hadith Rasulullah. Ini adalah berlainan dengan puak sekularis 
yang mengabaikan terus agama dan teks agama. Apa pun, kedua-dua puak ini sama dalam 
kepercayaan mereka kepada idea dan falsafah liberalisme, sekularisme, modenisme dan 
humanisme. Walau bagaimanapun, rujukan kepada teks agama ini bukan untuk mendukung 
ajaran agama, tetapi untuk menempel legitimasi keagamaan kepada idea asing. Oleh itu, 
timbul keperluan untuk mentafsir semula perkara-perkara yang telah sabit, putus dan 
muktamad dalam agama, yang ada dalam teks-teks tersebut. 

Dalam hal ini, perlu diberi perhatian dan diambil peringatan bahawa Hadith 
Rasulullah melarang al-Qur’an ditafsirkan berasaskan akal semata-mata, seperti sabda 
baginda Rasulullah, 


22 



Terjemahan: “Dan siapa berkata-kata pada Qur’an dengan agak-agak fikirnya, maka 
hendaklah mengambil ia akan tempatnya daripada neraka.” 23 


21 Rabasa et al., Building Moderate Muslim Networks, 

22 Abu ‘Isa Muhammad bin ‘Isa al-Tirmidhi, Jami' al-Tirmidhi, dalam ed. Salih bin ‘Abd al-‘Aziz A1 al-Shaykh, 
Mawsu‘ah al-Hadith al-Sharij: al-Kutub al-Sittah (al-Riyad: Dar al-Salam, 2000), 1948, Hadith no. 2951, 
Bab no. 1 - Bab Ma Ja’ ft alladhi Yufassir al-Qur’an bi-Ra’yih, Mu‘jam no. 44 - Abwab Tafsir al-Qur’an. 

23 Muhammad Idris al-Marbawi, Bahru al-Madzi: Syarah Mukhtashar Shahih at-Tirmidzi, (alih tulisan) Noraine 
Abu (Kuala Lumpur: al-Hidayah Publication, 2010), 21:3. 

Dalam suatu Hadith lain, Rasulullah bersabda, 

24 .tU4 Aii j jii ^ 

Terjemahan: “Siapa berkata pada Qur’an dengan tikirnya, maka kena ia, maka 
sungguhnya salah ia.”' 

Dalam mensyarahkan kedua-dua Hadith di atas, Muhammad Idris bin Abdul Rauf al- 
Marbawi dengan mengutip huraian ‘Ala’ al-Din ‘Ali bin Muhammad al-Khazin menulis, 
Bermula tegah daripada mentafsirkan Qur’an dengan tikir sendiri itu, telah datang 
tegahnya ke atas orang yang mentakwilkan Qur’an sebagai maslahah dirinya, dan 
menurut kehendak hawa nafsunya. Maka orang yang demikian ini tiada sunyi ia, ada 
kalanya bahawa ada ia daripada ilmu, dan ada kalanya tidak daripada ilmu. Maka jika 
ada ia daripada ilmu seperti orang yang berdalil dengan setengah ayat Qur’an atas 
mentashihkan bidaahnya padahalnya ia tahukan kehendak ayat itu daripada yang 
demikian, tetapi maksudnya supaya dapat ia memberi kesamaran atas lawannya 
dengan sebab dikuatkannya hujahnya dengan ayat Qur’an itu atas bidaahnya seperti 
yang diperbuat oleh orang mazhab Batiniah dan Khawarij dan lain daripada mereka 
itu daripada ahli-ahli bidaah pada segala maksud yang hodoh, supaya tertarik hati-hati 
orang kepadanya. Maka itulah orang yang mengerjakan haram dan yang ditegah oleh 
Syarak. 26 

Demikian tegahan dan ancaman yang relevan kepada puak liberalis Muslim dan 
sesiapa sahaja yang hendak menyuntik idea asing ke dalam ajaran Islam. Tegahan tersebut 
merujuk kepada ancaman neraka daripada Rasulullah sendiri. Akibat buruk ini boleh berlaku 
berikutan tafsiran semula agama yang dilakukan secara ikutan tanpa penyelidikan mendalam 
terhadap idea dan falsafah liberalisme yang baru dan asing. Oleh itu, prinsip-prinsip akidah 
dan pemikiran Islam menurut Ahli Sunnah wal Jama‘ah perlu dipertahankan dan 
dipertegaskan semula. Ia menawarkan pandangan hidup yang lebih sistematik dan selamat. 


Penutup 

Perbincangan ini menunjukkan masih ada liberalis Muslim di Malaysia yang terus-terusan 
berpegang dan mempromosikan idea liberalisme yang sesat daripada landasan Ahli Sunnah 
wal Jama‘ah, sedangkan ini adalah jalan Rasulullah yang diwarisi para Sabahat, Tabi‘in dan 
ulama selepas mereka. Secara khusus, kesesatan puak liberalis Muslim merujuk kepada 
sangkaan bahawa rasional boleh menanggapi baik dan buruk; lalu apa yang diandaikan baik 
dari sumber asing, walaupun dari perspektif yang muktabar adalah buruk, tetap hendak 
diterjahkan ke dalam ajaran agama; sebaliknya apa yang diandaikan buruk dalam ajaran 
agama, walaupun bersumberkan perspektif asing yang liberal dan sekular, tetap ditentang dan 
diabaikan. Sangkaan mengenai daya rasional ini, ditangani berdasarkan keimanan kukuh 
kepada prinsip akidah dan pemikiran Islam yang meyakini kemutlakan Iradat Allah 
menentukan apa yang baik dan apa yang buruk. Dengan itu, terbina suatu pandangan hidup 
yang sistematik antara soal ketuhanan dengan kehidupan. 

Carian berita mengenai liberalisme melalui Google pada 1 Januari 2017 menghasilkan 
keputusan yang agak mengejutkan. The Guarclian memuatkan sebuah makalah yang bertajuk 
“Liberalism is Suffering but Democracy is Doing Just Fine”, Financial Times pula dengan 
harapan “Liberalism Can Survive but It Has to Renew Its Social Traditions”, demikian juga 
The Economist dengan abstrak “Liberals lost most of the arguments this year. They should 
not feel defeated so much as uwigorated.”, sedangkan Harvard Political Review pula 
mengemukakan persoalan “The Fall of Liberalism?”, Newsl8 dengan soalan “Will 2017 See 


24 Al-Tirmidhi, Jami ‘ al-Tirmidhi, 1948, Hadith no. 2952. 

25 Al-Marbawi, Bahru al-Madzi, 21:4. 

26 Al-Marbawi, Bahru al-Madzi, 21:6. 

Fall of More Citadels of Liberalism?”, Ahram Online dengan abstrak “Political liberalism has 
a bad name in Egypt and Egyptian liberals are seen, both in Egypt and elsewhere, as 
irrelevant aliens”, Heat Street dengan tajuk yang lebih keras “2016 Was the Year that 
Liberalism Died”, dan Foreign Ajjairs dengan “Liberalism in Retreat”. Nampaknya hampir 
semua berita yang terpapar menggambarkan kemerosotan liberalisme, khususnya dalam 
dunia Barat sendiri. Mengetahui perkembangan mutakhir ini, adalah suatu keburukan yang 
bertambah-tambah jika ada sepuak Muslim di Malaysia yang masih berpaut dengan idea 
liberalisme yang sudah tidak laku ini. 

